

LĒMUMS

# Ādažos, Ādažu novadā

2023. gada 25. aprīlī **Nr. 167**

**Par motorlaivas un piekabes nodošanu pašvaldības aģentūrai “Carnikavas komunālserviss”**

Ādažu novada pašvaldības dome izskatīja pašvaldības aģentūras “Carnikavas komunālserviss” (turpmāk – Aģentūra) direktora ziņojumu ar lūgumu rast iespēju nodot Aģentūrai valdījumā Ādažu novada pašvaldības policijas (turpmāk - policija) lietošanā esošo motorlaivu (BUSH FAVORIT F400, reģistrācijas numurs LU1624, ar dzinēju MERCURY F20M un transportlīdzekļa piekabi (motorlaivas transportēšanai) Tiki Treiler BS450-R, reģistrācijas numurs R8218, lai Aģentūra varētu veikt Ādažu novada publisko ūdeņu apsaimniekošanu, t.sk., ūdensstrūklaku izvietošanai un demontāžai, navigācijas zīmju izvietošanai, lokālu piesārņojuma vietu likvidēšanai, pašvaldībai piekritīgu ūdenstilpēs esošu salu un objektu apsekošana. Laivas un piekabes nodošana Aģentūrai ir saskaņota ar policiju.

Ādažu novada pašvaldības domes 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 58. punktā ir noteikts, ka pašvaldības manta tiek nodota valdījumā (bilancē) Aģentūrai, pamatojoties uz domes lēmumu, vai apsaimniekošanā (pārvaldīšanā) – pamatojoties uz domes lēmumu un savstarpēji noslēgto apsaimniekošanas līgumu. Rīcība ar Aģentūrai nodoto mantu notiek Publisko aģentūru likumā, Aģentūras nolikumā, iekšējos normatīvajos aktos un domes lēmumos noteiktajā kārtībā.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 5.2 panta otro, trešo, un piekto daļu, Publisko aģentūru likuma 24. panta pirmo daļu, Pašvaldību likuma 73. panta astoto daļu, 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 58. punktu, kā arī Finanšu komitejas 17.04.2024. atzinumu, Ādažu novada pašvaldības dome

**NOLEMJ:**

1. Nodot Ādažu novada pašvaldības bilancē esošo un pašvaldības policijas lietošanā nodoto motorlaivu BUSH FAVORIT F400, reģistrācijas numurs LU1624, ar dzinēju MERCURY F20M un transportlīdzekļa piekabi (motorlaivas transportēšanai) Tiki Treiler BS450-R, reģistrācijas numurs R8218, valdījumā (bilancē) pašvaldības aģentūrai “Carnikavas komunālserviss”.
2. Pašvaldības Centrālās pārvaldes Grāmatvedības nodaļai veikt nepieciešamās izmaiņas grāmatvedības dokumentos lēmuma 1.punkta izpildei.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU